CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5721)
  + [Valencià](/va/acuerdo/5721)






Selector de idioma

Leer

* [Español](/es/acuerdo/5721)
* [Valencià](/va/acuerdo/5721)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021)[Butlletí Oficial Universitat d'Alacant](/ca/Publicacion)
=========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021)

Data d'aprovació
:   27/02/2020

Data de publicació
:   28/02/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5721.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5721)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5721)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021)&url=https://www.boua.ua.es/va/acuerdo/5721)

**Títol:** CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021)

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dijous, 27 de febrer de 2020

CONVOCATÒRIA DE SUPORT LINGÜÍSTIC A L’ELABORACIÓ DE MATERIALS DOCENTS EN VALENCIÀ I ANGLÈS 2020 (CURS 2020-2021)

Exposició de motius

El Vicerectorat de Cultura, Esport i Llengües de la Universitat d’Alacant, a través del Servei de Llengües (SL), convoca una acció de suport lingüístic a l’elaboració de nous materials docents en valencià i anglès per a les assignatures dels títols de grau.

1. Objectiu i professorat destinatari

1.1 L’objectiu d’aquesta convocatòria és incentivar l’elaboració en valencià i anglès de nous materials docents per part del professorat de la Universitat d’Alacant.

1.2 Podran ser objecte del suport d’aquesta convocatòria els materials docents elaborats pel professorat de la Universitat d’Alacant com a suport docent i de referència de les classes d’assignatures de grau que el PDI haja d’impartir en valencià o anglès en el curs 2020-2021.

1.3 La persona sol·licitant i les persones que conformen l’equip, si n’hi ha, han d’estar en possessió com a mínim del nivell C1 de valencià per als materials docents en valencià i del nivell B2 d’anglès per als materials docents en anglès. També es considera acreditat el professorat que va obtenir el reconeixement que recollia la disposició transitòria primera del Pla d'Increment del Valencià i Altres Llengües en la Docència 2013-2016 ([BOUA de 30/09/2013](https://www.boua.ua.es/pdf.asp?pdf=2564.pdf)).

1.4 Queden exclosos d’aquesta convocatòria els materials docents de les assignatures de llengua i literatura de les respectives llengües objecte de la convocatòria. Igualment, els materials ja revisats per l’SL no podran ser objecte d’aquesta convocatòria.

1.5 A més d’aquest suport, el PDI de la Universitat pot demanar directament a l’SL la correcció lingüística d’altres materials docents; no obstant això, tindran prioritat els que s’hagen presentat a aquesta convocatòria.

2. Sol·licituds

2.1 Les persones que opten a aquesta convocatòria han d’emplenar el [formulari web](https://cvnet.cpd.ua.es/uaCuestionarios/preguntas.aspx?idcuestionario=45836&idioma=ca)

de sol·licitud corresponent, en el qual s’han de detallar els aspectes següents:

a) Composició de l’equip de treball, si n’hi ha, i responsable de la direcció del treball.

b) Descripció del material, amb indicació de les matèries tractades i un esquema del contingut.

c) Nom i codi de l’assignatura o assignatures en què s’utilitzaran els materials i extensió aproximada en pàgines (en el cas de presentacions, nombre aproximat de diapositives).

d) Indicació del quadrimestre en què s’impartirà l’assignatura o assignatures.

e) Certificat de previsió de docència expedit pel departament amb competència en la docència de les assignatures que es preveuen impartir en valencià o anglès en el curs 2020-2021.

f) Nivell de valencià i anglès acreditat (amb indicació de l’organisme emissor) de cadascuna de les persones que formen l’equip.

2.2 Les sol·licituds es podran presentar fins al 8 de maig de 2020. La resolució de la convocatòria es publicarà al mes de maig en el web del[Vicerectorat de Cultura, Esport i Llengües](http://web.ua.es/va/vr-cultura/),

que serà el lloc de publicació als efectes que preveu l’article 45 de la Llei 39/2015, d’1 d’octubre, del procediment administratiu comú de les administracions públiques.

2.3 La Comissió Adjudicadora podrà demanar a les persones sol·licitants que amplien la informació presentada o que acrediten personalment davant l’SL els certificats de coneixements de valencià i anglès de cada membre de l’equip que no consten en l’expedient personal de formació de la UA.

3. Lliurament de materials

3.1 Els materials corresponents a les assignatures del primer quadrimestre s’han de lliurar fins al 12 de juny de 2020.

3.2 Els materials corresponents a les assignatures del segon quadrimestre s’han de lliurar fins al 16 d’octubre de 2020.

3.3 Els materials es revisaran en ordre d’arribada. Si no es respecten els terminis establits, la revisió quedarà supeditada a la disponibilitat del personal del Servei de Llengües.

3.4 El material amb què s’opta a la convocatòria s’ha de presentar en suport informàtic (en un format editable estàndard d’ús habitual, no en PDF) a través dels formularis de cada llengua ([valencià](https://cvnet.cpd.ua.es/uaCuestionarios/preguntas.aspx?idcuestionario=7123&idioma=ca)

i [anglès](https://cvnet.cpd.ua.es/uaCuestionarios/preguntas.aspx?idcuestionario=7456&idioma=ca)).

En el moment de l’enviament, caldrà indicar en el formulari que es tracta de material de la convocatòria de suport a l’elaboració de materials docents 2020-2021.

4. Requisits de qualitat lingüística

4.1 Les autores o autors han de garantir que el treball presentat tinga una bona qualitat lingüística. Per a això, els treballs en valencià hauran de seguir els[Criteris lingüístics](https://sl.ua.es/va/assessorament/documentos/criteris-linguistics.pdf)

dels serveis lingüístics de les universitats públiques valencianes, i els treballs en anglès, la [Interuniversity Style Guide for Writing Institutional Texts in English](https://www.uv.es/splweb/pdf/Intstyleguide_3a.pdf)

de la Xarxa Vives d’Universitats. El text s’haurà de lliurar configurat en l’idioma corresponent (anglès del Regne Unit o català) i amb la verificació ortogràfica activada.

4.2 En els 10 dies hàbils posteriors al termini de lliurament dels materials (punts 3.1 i 3.2), les persones que hagen sol·licitat l’ajuda rebran un correu electrònic que especificarà si els materials han sigut acceptats. En el cas dels materials considerats no aptes per a revisió per tenir una baixa qualitat lingüística, s’indicarà el motiu de la decisió, es donaran indicacions per a millorar la qualitat dels documents i es proposarà un termini de lliurament dels materials millorats, que es consensuarà amb el professor o professora a càrrec de l’assignatura. En el cas que uns materials inicialment considerats no aptes per a revisió continuen sense assolir el nivell mínim exigit en el segon enviament, el Servei de Llengües es reserva el dret de no revisar-los.

4.3 En el cas dels treballs en anglès, no s’acceptaran textos resultants de traduccions automàtiques. En el cas dels treballs en valencià en què es faça servir un traductor automàtic, caldrà revisar-los tenint en compte les [Recomanacions per a l’ús d’Apertium i Salt](https://sl.ua.es/va/assessorament/recursos/recomanacions.html).

4.4 Les persones beneficiàries d’aquesta convocatòria podran rebre assessorament lingüístic directe, durant el procés de preparació dels materials, a través del [formulari de consultes](https://cvnet.cpd.ua.es/uaCuestionarios/preguntas.aspx?idcuestionario=3329&idioma=ca)

disponible en el web de l’SL. També podran contactar amb el personal tècnic corresponent a través del correu electrònic (valencià: [fe.cek@mi.bv](mailto:yi.goo@gq.jz)

o anglès: [fz.cc@zg.zw](mailto:bt.co@eg.tj)).

5. Resolució de la convocatòria

5.1 Les sol·licituds admeses seran valorades per una comissió formada pel vicerector de Cultura, Esport i Llengües (com a president), personal tècnic de valencià i anglès del Servei de Llengües i el director de l’SL (com a secretari).

5.2 Aquesta comissió és l’encarregada de resoldre el nombre de sol·licituds de suport lingüístic admeses d’acord amb la disponibilitat de personal tècnic de l’SL, les sol·licituds presentades i la complexitat dels materials.

5.3 La Comissió emetrà al mes de maig una resolució provisional amb la relació de materials, que serà publicada en la pàgina web del Vicerectorat de Cultura, Esport i Llengües. Les persones sol·licitants disposaran d’un termini de 5 dies hàbils per a presentar-hi al·legacions. Una vegada transcorregut el termini, la Comissió estudiarà les al·legacions i emetrà la resolució definitiva.

6. Revisió dels materials i edició de glossaris terminològics

6.1 El material docent serà revisat lingüísticament per personal tècnic de l’SL i serà retornat en suport informàtic abans del començament de les classes de l’assignatura o assignatures corresponents.

6.2 El Servei de Llengües es compromet a confeccionar un glossari terminològic trilingüe (valencià, anglès i castellà) dels materials lliurats dins del termini, que contindrà la terminologia més habitual present en aquests i es farà amb la col·laboració de l’autor o autora, amb la finalitat de facilitar-lo a l’alumnat de l’assignatura.

7. Publicació dels materials

7.1 És recomanable que l’autor o autora del material l’autoarxive, una vegada revisat, en el Repositori de la Universitat d’Alacant (RUA, <http://rua.ua.es/dspace/>)

i, si escau, en l’OpenCourseWare de la Universitat d’Alacant (OCWUA, <http://ocw.ua.es/va/>).

7.2 Els materials que per les seues característiques ho permeten podran ser publicats en suport digital o en paper segons els criteris i les indicacions del Servei de Publicacions.

Més informació

Servei de Llengües

Edifici Germà Bernàcer, primera planta

Tel. 89 879 43 63

Web:[http://sl.ua.es](http://sl.ua.es/)

Sant Vicent del Raspeig, 27 de febrer de 2020

El vicerector de Cultura, Esport i Llengües

Carles Cortés Orts





[Carretera Sant Vicent del Raspeig s/n  
03471 Sant Vicent del Raspeig - Alacant  
 Tel. 17 355 8627 - Fax 42 785 4122](https://www.google.es/maps/@70.797158,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12701&trk=tyah&trkInfo=tarId%7J9284306667383%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)